lipanj 2026.
Zajmovi i krediti s kapitalnim rabatom SP ZPP 
- prihvatljiva ulaganja i kriteriji za otpis dijela glavnice - 

SP ZPP zajmovi za rast poljoprivredne proizvodnje u osjetljivim sektorima - HAMAG-BICRO
Intervencija 73.10.FI - Potpora za ulaganja u primarnu poljoprivrednu proizvodnju

Prihvatljiva ulaganja i kriteriji za otpis dijela glavnice (kapitalni rabat) su:
· sektor mliječnog govedarstva - Kupnja, rekonstrukcija i opremanje postojećih objekata za uzgoj i držanje muznih krava. Izgradnja, rekonstrukcija i opremanje izmuzišta za krave.
· 1. kriterij - kupnja i stavljanje u funkciju objekta/opreme za automatizaciju, digitalizaciju i robotizaciju mužnje, hranidbe, sustava upravljanja mikroklimom i/ili opreme za izmuzišta i sl. 
Otpis glavnice: 35% (40% otpisa za mlade poljoprivrednike)
· 2. kriterij - povećanje isporuke mlijeka po gospodarstvu
2a. Otpis glavnice: dodatnih 5 postotnih poena za povećanje  isporuke mlijeka po gospodarstvu za 1-5 % 
ILI
2b. Otpis glavnice: dodatnih 10 postotnih poena za povećanje  isporuke mlijeka po gospodarstvu za više od 5 %
· sektor mesnog govedarstva (tov junadi) - Izgradnja/kupnja, rekonstrukcija i opremanje objekta za tov junadi radi proširenja kapaciteta – na farmama koje su 12 mjeseci prije podnošenja zahtjeva za zajam u godini koja prethodi prijavi isporučile do 200 grla na klanje i/ili u izvoz. 
· kriterij - povećanje broja grla koja su isporučena na klanje i/ili u izvoz 
1a. Otpis glavnice: 15% - povećanje za 3% do 5,9% 
ILI
1b. Otpis glavnice: 30% - povećanje za 6% do 8,9% 
ILI
1c. Otpis glavnice: 45% - povećanje za 9 % i više
Za mlade poljoprivrednike % otpisa se uvećava za dodatnih 5 postotnih poena.
· sektor mesnog govedarstva (krave u mesnom govedarstvu) - Kupnja, izgradnja, rekonstrukcija i opremanje objekata za krave u mesnom govedarstvu radi proširenja kapaciteta.
· kriterij - povećanje broja krava na gospodarstvu 
1a. Otpis glavnice: 15% - povećanje za 3% do 5,9% 
ILI
1b. Otpis glavnice: 30% - povećanje za 6% do 8,9% 
ILI
1c. Otpis glavnice: 45% - povećanje za 9% i više
Za mlade poljoprivrednike % otpisa se uvećava za dodatnih 5 postotnih poena.
· sektor ovčarstva i/ili kozarstva (proizvodnja mlijeka) - Izgradnja/kupnja, rekonstrukcija i opremanje objekata za uzgoj muznih ovaca/koza, automatizacija i digitalizacija hranidbe, sustav upravljanja mikroklimom. Izgradnja, rekonstrukcija i opremanje izmuzišta za ovce/koze.
· 1. kriterij - kupnja i stavljanje u funkciju objekta/opreme za automatizaciju, digitalizaciju hranidbe, sustava upravljanja mikroklimom i/ili opreme za izmuzišta 
Otpis glavnice: 35% (40% otpisa za mlade poljoprivrednike) 
· 2.  kriterij - povećanje isporuke mlijeka po gospodarstvu
2a. Otpis glavnice: dodatnih 5 postotnih poena za povećanje  isporuke mlijeka po gospodarstvu za 1-5 %
ILI
2b. Otpis glavnice: dodatnih 10 postotnih poena za povećanje  isporuke mlijeka po gospodarstvu za više od 5 %
· sektor ovčarstva i/ili kozarstva (proizvodnja mesa) - Kupnja, izgradnja, rekonstrukcija i opremanje objekta za ovce/koze u proizvodnji mesa radi proširenja kapaciteta – na farmama koje su 12 mjeseci prije podnošenja zahtjeva za zajam isporučile do 200 grla na klanje i/ili u izvoz.
· 1. kriterij - povećanje broja grla koja su isporučena na klanje i/ili u izvoz 
1a. Otpis glavnice: 15% - povećanje za 3% do 5,9%
ILI
1b. Otpis glavnice: 30% - povećanje za 6% do 8,9%
ILI
1c. Otpis glavnice: 45% - povećanje za 9 % i više
Za mlade poljoprivrednike % otpisa se uvećava za dodatnih 5 postotnih poena.
· sektor svinjogojstva - Kupnja, izgradnja, rekonstrukcija i opremanje objekata za držanje rasplodnih krmača u svrhu povećanja kapaciteta i/ili smanjenja ovisnosti o ljudskom radu (automatizacija i digitalizacija hranidbe, sustav upravljanja mikroklimom) - na farmama do 35 krmača.
· 1. kriterij - kupnja i stavljanje u funkciju objekta/opreme za automatizaciju, digitalizaciju hranidbe, sustava upravljanja mikroklimom
Otpis glavnice: 35%  (40% otpisa za mlade poljoprivrednike) 
· 2.  kriterij - povećanje broja krmača/suprasnih krmača na gospodarstvu 
2a. Otpis glavnice: dodatnih 5 postotnih poena za povećanje za 3%-20%
ILI
2b. Otpis glavnice: dodatnih 10 postotnih poena za povećanje za više od 20 %
· sektor pčelarstva - Kupnja rabljenih teretnih vozila kategorije N2 i N3 (kamiona), prikolica nosivosti veće od 3.500 kg te poluprikolica, ne starijih od 10 godina, za potrebe pčelarstva s više od 100 košnica.
· 1. kriterij - stavljanje u funkciju vozila za prijevoz košnica 
Otpis glavnice: 35% (40% otpisa za mlade poljoprivrednike) 
· 2. kriterij - povećanje broja košnica 
2a. Otpis glavnice: dodatnih 5 postotnih poena za povećanje  za  1%-5%
ILI
2b. Otpis glavnice: dodatnih 10 postotnih poena za povećanje  za više od 5%.
· sektor voća (jabuka, kruška, breskva, nektarina, marelica, trešnja, višnja, šljiva, odnosno u zaštićenim prostorima jagode) - Ulaganja u sustave i opremu za zaštitu od nepovoljnih vremenskih uvjeta (nepogoda) u sektoru proizvodnje voća. Ulaganja u sustave i opremu za navodnjavanje (radi povećanja površina koje se navodnjavaju). Ulaganja u podizanje novih plastenika i staklenika za sektor voća.
· 1. kriterij – kupnja, nabava, instaliranje i stavljanje u funkciju nove opreme za zaštitu od nepovoljnih vremenskih uvjeta (nepogoda) i/ili opremu za navodnjavanje i/ili novih plastenika i staklenika 
Otpis glavnice: 45%  (50% otpisa za mlade poljoprivrednike) 
· sektor povrća - Ulaganja u podizanje novih plastenika i staklenika za sektor povrća. Ulaganja u sustave i opremu za navodnjavanje (radi povećanja površina koje se navodnjavaju).
· 1. kriterij - kupnja, instaliranje i stavljanje u funkciju nove opreme za zaštitu od nepovoljnih vremenskih uvjeta (nepogoda) i/ili opremu za navodnjavanje i/ili novih plastenika i staklenika 
Otpis glavnice: 45% (50% otpisa za mlade poljoprivrednike) 
NAPOMENA: Nije uvjet da se krajnji primatelj nastavlja baviti proizvodnjom iste vrste povrća

SP ZPP krediti za rast prerade u osjetljivim sektorima - HBOR 

Intervencija 73.11.FI - Potpora za ulaganja u preradu poljoprivrednih proizvoda
Prihvatljiva ulaganja i kriteriji za otpis dijela glavnice (kapitalni rabat) su:
· sektor prerade mesa - Izgradnja/kupnja, rekonstrukcija i opremanje klaonica.
· Povećanje kapaciteta klanja izraženog u postotku (%) - do najviše 40% 
· povećanje kapaciteta klanja za više od 5% do uključivo 10% 	= 10 % 
· povećanje kapaciteta klanja za  više od 10% do uključivo 15%	= 25 % 
· povećanje kapaciteta klanja za više od 15%			= 40 % 
Kapitalni rabat odobrava se ovisno o ostvarenoj razini povećanja kapaciteta klanja, izraženog kao postotno povećanje kapaciteta klanja u odnosu na početno stanje.
Za korisnike koji prvi put uspostavljaju kapacitete klanja smatra se da ostvaruju najvišu razinu povećanja kapaciteta klanja, te se na njih primjenjuje najviši postotak kapitalnog rabata. 
Povećanje kapaciteta klanja koje proizlazi isključivo iz organizacijskih promjena (npr. povećanje broja smjena bez ulaganja) ne smatra se prihvatljivim.

· sektor prerade žitarica - Izgradnja/kupnja, rekonstrukcija i opremanje pogona za preradu žitarica.
· Povećanje kapaciteta prerade žitarica - do najviše 40% 
· povećanje kapaciteta prerade žitarica za više od 5% do uključivo 10%	=10% 
· povećanje kapaciteta prerade žitarica za više od 10 % do uključivo 15%	=25% 
· povećanje kapaciteta prerade žitarica za više od 15%			=40%
Kapitalni rabat odobrava se ovisno o ostvarenom povećanju kapaciteta prerade žitarica, izraženom kao postotno povećanje dnevnog kapaciteta prerade (kg/dan) u odnosu na početno stanje.
Za korisnike koji tek pokreću preradu žitarica smatra se da ostvaruju najvišu razinu povećanja prerade, te se na njih primjenjuje najviši postotak kapitalnog rabata. 
Povećanje kapaciteta prerade žitarica koje proizlazi isključivo iz organizacijskih promjena (npr. povećanje broja smjena bez ulaganja) ne smatra se prihvatljivim.  

· sektor prerade voća i/ili povrća - Izgradnja/kupnja, rekonstrukcija i opremanje pogona za preradu voća i/ili povrća.
· Povećanje kapaciteta prerade voća i/ili povrća - do najviše 40% 
· povećanje kapaciteta prerade voća i/ili povrća za više od 5% do uključivo 10% = 10 % 
· povećanje kapaciteta prerade voća i/ili povrća za više od 10% do uključivo 15% = 25% 
· povećanje kapaciteta prerade voća i/ili povrća za više od 15% = 40%
Kapitalni rabat odobrava se ovisno o ostvarenoj razini povećanja kapaciteta prerade voća i/ili povrća, izraženoj kao postotno povećanje dnevnog kapaciteta prerade (kg/dan) u odnosu na početno stanje.
Za korisnike koji tek pokreću preradu voća i/ili povrća smatra se da ostvaruju najvišu razinu povećanja prerade, te se na njih primjenjuje najviši postotak kapitalnog rabata. 
Povećanje kapaciteta prerade voća i/ili povrća koje proizlazi isključivo iz organizacijskih promjena (npr. povećanje broja smjena bez ulaganja) ne smatra se prihvatljivim.  

